800 ຄົນຖືກຈັບກຸມ ໃຈການສືບສວນສອບສວນ ການກໍ່ອາຊະຍະກຳໂລກ
ກະແຈສຳຄັນ ຕໍ່ການສືບສວນສອບສວນນັ້ນ ແມ່ນຄວາມສາມາດຂອງບັນດາເຈົ້າໜ້າທີ່ ບັງຄັບໃຊ້ກົດໝາຍ ທີ່ຈະຟັງແຜນການຂອງຜູ້ຕ້ອງສົງໄສ, ອີງຕາມກ່າວ ຂອງບັນດາເຈົ້າໜ້າທີ່. 
ຜູ້ຕ້ອງສົງໄສຫຼາຍກວ່າ 800 ຄົນໄດ້ຖືກຈັບກຸມ, ຢາເສບຕິດ 32 ໂຕນໄດ້ຖືກຍຶດ ແລະ ເງິນ 148 ລ້ານໂດລາໄດ້ຖືກຍຶດໃນການສືບສວນສອບສວນການກໍ່ອາຊະຍະກຳໂລກ, ອີງຕາມການກ່າວຂອງບັນດາເຈົ້າໜ້າທີ່ບັງຄັບໃຊ້ກົດໝາຍໃນວັນອັງຄານວານນີ້ ປະຕິບັດການປ້ອງກັນ ໂທຣຈານ ໄດ້ປະກອບມີການບຸກກວດຄົ້ນໂດຍຕຳຫຼວດໃນ 16 ປະເທດ ເຊິ່ງອາວຸດປືນ 250 ກະບອກ ແລະ ລົດຫຼູ 55 ຄັນກໍໄດ້ຖືກຍຶດເຊັ່ນກັນ, ອີງຕາມການປະກາດຢູ່ກອງປະຊຸມຖະແຫຼງຂ່າວໂດຍບັນດາເຈົ້າ ໜ້າທີ່ໃນນະຄອນ ເຮັກ ຜູ້ບັນຊາການຕຳຫຼວດແຫ່ງຊາດ ໂຮນລັງ ທ່ານນາງ ຈານນີນ ແວນ ເດັນ ເບີກ ໄດ້ກ່າວວ່າ ການປະຕິບັດການດັ່ງກ່າວໄດ້ຈັດການກັບ “ການໂຈມຕີແບບບໍ່ເຄີຍມີມາກ່ອນຕໍ່ເຄືອຂ່າຍອາຊະຍະກອນ, ແລະ ນີ້ແມ່ນທົ່ວໂລກ ” ທ່ານ ຄາລວິນ ຊີເວີສ໌, ຮອງຜູ້ອຳນວຍການຂອງໜ່ວຍສືບສວນສອບສວນອາຊະຍະກອນຂອງອົງ ການສັນຕິບານກາງ ສະຫະລັດ ຫຼື FBI ໄດ້ກ່າວວ່າປະຕິບັດການປ້ອງກັນ ໂທຣຈານ “ແມ່ນໄດ້ສະ ແດງຕົວຢ່າງ ກ່ຽວກັບ ສິ່ງທີ່ສາມາດປະສົບບັນລຸຜົນສຳເລັດ ເມື່ອບັນດາຄູ່ຮ່ວມບັງຄັບໃຊ້ກົດໝາຍສາກົນຈາກທົ່ວໂລກ ເຮັດວຽກຮ່ວມກັນ ແລະ ພັດທະນາເຄື່ອງມືການສືບສວນສອບສວນທີ່ທັນສະ ໄໝເພື່ອສືບຫາ, ທຳລາຍ ແລະ ຮື້ຖອນພວກອົງການອາຊະຍະກອນຂ້າມຊາດ ” ກະແຈສຳຄັນຕໍ່ການສືບສວນສອບສວນນັ້ນແມ່ນຄວາມສາມາດຂອງບັນດາເຈົ້າໜ້າທີ່ບັງຄັບໃຊ້ກົດໝາຍທີ່ຈະຟັງແຜນການຂອງຜູ້ຕ້ອງສົງໄສ, ອີງຕາມກ່າວຂອງບັນດາເຈົ້າໜ້າທີ່ ບັນດາອົງການບັງຄັບໃຊ້ກົດໝາຍໄດ້ທັບມ້າງເວັບໄຊ້ຖອດລະຫັດສອງແຫ່ງຄື EncroChat ແລະ Sky ECC, ທີ່ອົງການອາຊະຍະກຳໄດ້ໃຊ້ມັນ ບັນດາເຈົ້າໜ້າທີ່ໄດ້ກ່າວວ່າມັນໄດ້ເຮັດໃຫ້ແກັ່ງອາຊະຍະກຳລັກລອບຄ້າຂາຍຢາເສບຕິດມີຄວາມຕ້ອງການໂທລະສັບທີ່ປອດໄພໜ່ວຍໃໝ່, ເຊິ່ງອົງ ການ FBI ໄດ້ສະໜອງແອັບພລີເຄຊັ້ນທີ່ເອີ້ນວ່າ ANOM ທີ່ຖືກຕິດຕັ້ງໃສ່ໃນໂທລະສັບມືຖື ທີ່ຖືກປ່ຽນແປງນັ້ນ ອົງການ FBI ໃນ 18 ເດືອນທີ່ຜ່ານມາໄດ້ແຈກຢາຍໂທລະສັບຖອດລະຫັດ ພ້ອມດ້ວຍແອັບພລີເຄຊັ້ນ ANOM, ທີ່ພວກຜູ້ຕ້ອງສົງໄສເຊື່ອວ່າປອດໄພທີ່ ຈະໃຊ້ຕໍ່ແກັ່ງອາຊະຍະກຳຫຼາຍກວ່າ 300 ແກັ່ງ ທີ່ປະຕິບັດການໃນ 100 ປະເທດ, ໂດຍເຮັດໃຫ້ບັນດາເຈົ້າໜ້າທີ່ສາມາດຕິດຕາມການຂົນສົ່ງຢາເສບຕິດຂອງພວກເຂົາ ແລະ ແຜນການອື່ນໆ ທ່ານ ຊີເວີສ໌ ໄດ້ກ່າວວ່າ “ມັນມີຊ່ອງຫວ່າງທີ່ຖືກສ້າງຂຶ້ນໂດຍການຂາດເວັບໄຊ້ຖອດລະຫັດພວກນີ້ ສະນັ້ນມັນໄດ້ສ້າງໂອກາດສຳລັບການປະສານງານກັນກັບບັນດາຄູ່ຮ່ວມສາກົນຂອງພວກເຮົາ, ທີ່ບໍ່ພຽງແຕ່ພັດທະນາເຄື່ອງມືທີ່ສະເພາະເຈາະຈົງເທົ່ານັ້ນ ແຕ່ຍັງພັດທະນາຂັ້ນຕອນຂອງການເຕົ້າໂຮມຂໍ້ມູນລັບ ແລະ ແຈກຢາຍຂໍ້ມູນລັບອີກດ້ວຍ ” ປະຕິບັດການປ້ອງກັນ ໂທຣຈານ ແມ່ນໄດ້ຖືກນຳພາໂດຍອົງການ FBI, ແຕ່ໄດ້ລວມມີອົງການປາບ ປາມຢາເສບຕິດ ສະຫະລັດ, ອົງການຕຳຫຼວດສາກົນສະຫະພາບຢູໂຣບ ແລະ ບັນດາອົງການບັງ ຄັບໃຊ້ກົດໝາຍຕ່າງໆໃນຫຼາຍກວ່າ 10 ປະເທດ